《林可山荐毛监场写梅》
宋代·叶茵

汉庭延寿丹青名，解使蛾眉休甲兵。
之子懒作乃翁画，直向梅花苦用情。
笔端不复污脂粉，临成天地无边清。
更将此意语君复，岁寒应与孤山盟。

作者简介：吴江笠泽人，字景文。不慕荣利，萧闲自放，名其所居曰“顺适堂”，与徐玑、林洪相唱和。其诗闲雅清矫，与魏野、林逋风格相近，如《古意》、《竹风水月》等多为淡泊清雅之作。著《顺适堂吟稿》五卷。